**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2011 M. LAPKRIČIO 24 D. SPRENDIMO NR. T2-378 „DĖL KLAIPĖDOS MIESTO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE TVARKOS APRAŠO PATVIRTINIMO“ PAKEITIMO**

2016 m. gruodžio 1 d. Nr. T1-330

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378 „Dėl Klaipėdos miesto savivaldybės turto perdavimo valdyti, naudoti ir disponuoti juo patikėjimo teise aprašo patvirtinimo“, 22 punktą ir jį išdėstyti taip:

„22. Patikėtinis, nurodytas šio Aprašo 3.1 papunktyje, patikėjimo teise valdomą savivaldybės turtą gali:

22.1. nuomoti veiklai, kuri susijusi su patikėtinio vykdomomis funkcijomis, vadovaudamasis savivaldybės tarybos nustatyta tvarka;

22.2. leisti naudotis turtu pagal paslaugų sutartis, vadovaudamasis savivaldybės tarybos nustatyta tvarka.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Turto skyriaus vedėjas

Edvardas Simokaitis, tel. 39 60 36

2016-11-25